kardosdrur/scandi-wiki huggingface dataset:
Manytj-Gudilosøen

Manytj-Gudilosøen (, ) er en stor saltsø i Republikken Kalmykija i Rusland. Dele af den ligger i Rostov oblast og Stavropol kraj. Søen har et areal på 344 km² og er i gennemsnit 0,6 meter dyb. Søen har via Manytjfloden udløb til det Azovske Hav nær Rostov ved Don. Temperaturen i området kan varierer fra -30 °C om vinteren til 40 °C om sommeren. Mange fugleartar holder til i området, der er en del af Tsjernyje Zemli biosfærereservat.

Hvis det globale havniveau stiger ca. 25 meter vil vand fra det Azovske Hav bryde ind i søen og oversvømme Manytj-lavningen omkring Det Kaspiske Hav, og byer som Astrakhan, Baku, Sumqayit og Rasjt.

Referencer 

Søer i Rusland
Ramsarområder
Søer i Republikken Kalmykija
Rostov oblasts geografi
Stavropol krajs geografi
Byer i Hviderusland



Referencer 
 

 
Hviderusland
Follow Your Heart or Fall

Follow Your Heart Or Fall er det tredje og sidste studiealbum af det danske band Warm Guns, der blev udgivet i 1983.

Trackliste 
Side 1
 "Bedtime Story" (Muhl) - 2:59 
 "I'm Just Blue" (Muhl) - 3:09
 "Love Waits For No One" (Muhl) - 3:42
 "The Girl's Not Happy" (Muhl-Hybel/Muhl) - 3:38
 "Let's Go" (Muhl-Hybel/Muhl) - 3:11

Side 2
 "Every Teardrop Means A Lot" (Muhl) - 2:48
 "Someone Who Cares" (Muhl) - 3:56
 "The Night They Invented Champagne" (Hybel-Muhl/Muhl) - 3:40
 "The Empty Bed" (Muhl) - 3:13
 "You Can't Make It Alone" (Muhl) - 3:50
Kilde:

Medvirkende 
 Lars Muhl - vokal & keyboards
 Lars Hybel - guitar (bas på "The Girl's Not Happy")
 Kaj Weber - bas & kor
 Troels Møller - trommer, percussion & kor

Øvrige musikere
 Pete Repete - keyboards
 Jeff King - kor på "The Girl's Not Happy"
 Strygere på "Love Waits For No One" arrangeret af Leif Pedersen

Produktion 
 Warm Guns & Nils Henriksen - arrangementer
 Nils Henriksen - producer 
 Flemming Rasmussen - teknik
 Ernst M. Jørgensen - supervisor
 M.T. Purse - intellektuelle idéer på "I'm Just Blue"
 Lars "Fawlty" Paulsen - "kicks and refreshments"
 Finn Bjerre - cover design
 Thorkil Gudnason - coverfotos

Referencer

Eksterne henvisninger 
 

Album fra 1983
Warm Guns-album
Vitebsk voblast

Vitebsk voblast (; ) er en af Hvideruslands seks voblaster. Voblastens administrative center er placeret i byen Vitebsk. Voblasten har (2018) indbyggere og et areal på  km². Det gør Vitebsk til Hvideruslands tyndest befolkede voblast med 29,43 personer pr. kvadratkilometer. Voblasten ligger i den nordøstlige del af Hviderusland med grænse til Litauen, Letland og Rusland.

De største byer i voblasten er Vitebsk (), Orsja (), Navapolatsjk (), Polotsk () og Pastavy (). 

Forfatteren, digteren og oversætteren Ryhor Baradulin (1935-2014), der opnåede status som Hvideruslands nationalpoet, voksede op i Verasowka, Ushachy rajon i Vitebsk voblast.

Personer fra Vitebsk voblast 
 Eliezer Ben-Yehuda - russisk-jødisk aktivist og en nøglefigur i genoplivelsen af det hebraiske sprog

Referencer

Eksterne henvisninger 

 Voblastens officiel hjemmeside

Etableret i 1938
Hertug af Cambridge

Hertug af Cambridge er en engelsk (senere britisk og hannoveransk) titel, der blev oprettet i 1660. 
 
Otte medlemmer af kongeslægten har benyttet titlen. Der er dog kun udnævnt seks officielle hertuger af Cambridge. Desuden har 2 af kongeslægtens medlemmer været markiser af Cambridge. 

Titlen er knyttet til universitetsbyen Cambridge i det sydøstlige England.

Sønner af Jakob 2. af England

Titulær hertug af Cambridge 
 oktober 1660 – maj 1661: Charles Stuart, titulær hertug af Cambridge, ældste søn af Jakob 2. af England.

Hertuger af Cambridge 
 juli 1663 – juni 1667: James Stuart, 1. hertug af Cambridge, anden søn af Jakob 2. af England. 
 oktober 1667 – juni 1671: Edgar Stuart, hertug af Cambridge, fjerde søn af Jakob 2. af England.

Titulær hertug af Cambridge 
 november – december 1677: Charles Stuart, titulær hertug af Cambridge, femte søn af Jakob 2. af England.

Hertuger af Cambridge

Huset Hannover 
 1706-1727: George, kurprins af Hannover, hertug af Cambridge, blev prins af Wales i 1714, var konge fra 1727 til 1760 konge som Georg 2. af Storbritannien og Hannover. 
 1801-1850: Prins Adolf, hertug af Cambridge, vicekonge i Hannover 1816-1837, syvende søn af Georg 3. af Storbritannien, oldesøn af Georg 2. af Storbritannien, morfar til Adolf, 1. markis af Cambridge og Mary af Teck, britisk dronning.
 1850-1904: Prins George, hertug af Cambridge, født i Hannover i 1819, i den hannoveranske hær til 1837, derefter i den britiske hær, hvor han var øverstbefalende 1856-1895, søn af Adolf, hertug af Cambridge, vicekonge i Hannover 1816-1837, morbror til Adolf, 1. markis af Cambridge og Mary af Teck, britisk dronning.

Huset Mountbatten-Windsor 
 2011-: Prins William Arthur Philip Louis af Wales, 1982-, (ældste søn af Charles 3. af Storbritannien og hans første frue Prinsesse Diana), gift 29. april 2011 med Kate Middleton. Blev prins af Wales i 2022.

Markiser af Cambridge

Huset Teck 
 1917-1927: Adolf Cambridge, 1. markis af Cambridge, dattersøn af Adolf, hertug af Cambridge, der var vicekonge i Hannover 1816-1837, bror til den britiske dronning Mary af Teck. 
 1927-1981: George Cambridge, 2. markis af Cambridge, søn af Adolf, 1. markis af Cambridge, brorsøn til den britiske dronning Mary af Teck.

Cambridge, Hertug af
Ellinge Kirke

Ellinge Kirke ligger i landsbyen Ellinge ca. 11 km V for Nyborg (Region Syddanmark). Indtil kommunalreformen i 2007 lå den i Ullerslev Kommune (Fyns Amt) og indtil kommunalreformen i 1970 lå den i Vindinge Herred (Svendborg Amt).

Af den oprindelige romanske kvaderstenskirke er kun bevaret skibets flankemure, som nu danner den midterste del af skibets mure. I skibets nordmur anes den oprindelige norddør, syddøren er stadig i brug men stærkt omdannet udvendigt, indvendigt er den bevaret med skråsmige og glat tympanonfelt.

I den sene middelalder blev det oprindelige kor nedbrudt og skibet forlænget mod øst med ét fag, bruddet i murflugten ses tydeligt. Samtidig blev det nuværende kor opført. Det nedbrudte materiale blev benyttet til udvidelsen, på nordsiden ses en romansk vinduesoverligger tilfældigt indsat og flere steder i murværket ses profilerede sokkelsten. Ved ombygningen blev skibets nordmur omsat med indsatte striber af tegl (nu hvidkalket).

I sengotisk tid blev skibet forlænget mod vest, samtidig blev våbenhuset og tårnet opført. Tårnets østgavl har rig blændingsdekoration af rundbuede højblændinger.

Kirkegården er omgivet af et ældre kampestensdige, i sydøsthjørnet står en sengotisk køreport. Kirken blev istandsat i 1930-31.

Altertavlen er fra 1590'erne, i felterne er indsat nyere malerier (Sven Havsteen-Mikkelsen?). Prædikestolen er nyere med indsatte fyldninger fra o.1580.

Døbefonten er importeret fra Gotland og tillægges Sigraf. Det regnes for et af denne anonyme mesters sidste værker, muligvis hans sidste.

Eksterne kilder og henvisninger 

 Ellinge Kirke  på nordenskirker.dk
 Ellinge Kirke  på KortTilKirken.dk

Kirker i Nyborg Kommune
Kirker i Fyens Stift
Kirker i Svendborg Amt
Hey-Hey-Hey Live Roskilde Festival 83

Hey-Hey-Hey Live Roskilde Festival 83 er det andet livealbum af det danske band Warm Guns, der udkom i 1983 på Vertigo. Det blev optaget af Danmarks Radio på Roskilde Festival samme år.

Warm Guns blev indtil 1983 nægtet at spille på Roskilde Festival med den begrundelse, at man ikke hyrede danske bands der sang på engelsk.

”Men i år lykkedes det gruppen at komme til at optræde i Rytmeteltet, og det lykkedes samtidig for gruppen at bevise, at den har noget på hjerte, og at den osse kan køre en koncert igennem, så luften hænger og dirrer lige under teltloftet. Så godt lykkedes det, at gruppen lige nu forhandler med Danmarks Radio om at bruge radioens optagelse til udsendelse af en live-plade til efteråret.” (Gaffa, september 1983)

Spor

Personel 
Warm Guns
 Lars Muhl – vokal
 Lars Hybel – guitar
 Jacob Perbøll – guitar
 Lars Kiehn – keyboards
 Kaj Weber – bas, kor
 Troels Møller – trommer, kor

Produktion
 Robert Borges – producer
 Johnny – teknik
 Lars Poulsen – live mix
 Henrik Hambroe – lys
 Johan Petersen – scene
 Kristian Mikael de Freitas Olesen – coverfoto, yderligere fotos
 Gorm Valentin – yderligere fotos
 Lars Muhl – yderligere fotos
 Valle V. Petersen – cover design
 Lars Kiehn – cover design

Referencer

Kilder 
 Gaffa (1983): Ud Til Stregen. Gaffa nr. 1, September 1983
 Gjedsted, Jens Jørn (1985): Dansk Rock - fra pigtråd til punk 1956-1985. Politikens Forlag

Eksterne henvisninger 
 Hey-Hey-Hey Live Roskilde Festival 83 på Calles Rock Shop  

Livealbum fra 1983
Album fra 1983
Warm Guns-album
Roskilde Festival
Iceland Express

Iceland Express var et islandsk flyselskab, der blev etableret i 2002. Selskabet havde hovedkvarter i den islandske hovedstad, Reykjavik, men hovedflyveplads fra Islands største lufthavn, Keflavik Lufthavn. Iceland Express opererede med 17 destinationer i Europa og Nord Amerika. I oktober 2012 blev luftfartsselskabet overtaget af dets islandske konkurrent WOW air.

Historie 
Flyselskabet blev etableret i 2002 som en direkte konkurrent til det dengang eneste islandske flyselskab, Icelandair. De første Iceland Express-fly blev sendt af sted den 27. februar 2003. I starten opererede Iceland Express kun med daglige fly til London-Stansted og Kastrup Lufthavn med fly af typen Boeing 737-300. Efterfølgende har Iceland Express oprettet flere afgange til flere destinationer. I juni 2010 startede selskabet med at have fire ugentlige afgange til Newark Liberty International Airport og to ugentlige afgange til Winnipeg James Armstrong Richardson International Airport ved flyvninger med Boeing 737-700- og Boeing 757-200-fly. Efter finanskrisen ramte Island hårdt i 2008, begyndte det at gå dårligt økonomisk for Iceland Express. I 2011 blev konkurrencen yderligere skærpet, da et nyt islandsk lavbudget-luftfartsselskab ved navn WOW air så dagens lys. I oktober 2012 endte den hårde konkurrence med, at WOW air overtog Iceland Express, og WOW air står i dag for den daglige drift.

Fly 

Iceland Express har tidligere opereret med disse flytyper:
 Boeing 737-300
 McDonnell Douglas MD-82
 McDonnell Douglas MD-90

Eksterne henvisninger 

 Iceland Express offcielle hjemmeside

Noter 

Etableret i 2002
Tidligere flyselskaber fra Island
Virksomheder i Reykjavik
Ophørt i 2012
Tiffany Aching

Tiffany Aching er en fiktiv karakter i Terry Pratchett's satiriske fantasy-romanserie om Diskverdenen.

Tiffany er en hekselærling. Hendes vækst inden for faget udgør en af de mange fortløbende historier indenfor Diskverdenen. Hun er hovedperson i bøgerne The Wee Free Men, A Hat Full of Sky, Wintersmith og I Shall Wear Midnight. I løbet af serien ses Tiffany vokse op; hun er ni år gammel i The Wee Free Men, og næsten seksten i I Shall Wear Midnight.

Referencer 

Diskverden
Litterære figurer af Terry Pratchett
Small Planet Airlines

Small Planet Airlines var et flyselskab fra Litauen der fløj charterflyvninger for europæiske rejsearrangører. I Danmark har Forsvaret tidligere benyttet Small Planet til flyvninger mellem Roskilde, Karup og Camp Bastion i Afghanistan.

Historie 
Selskabet blev grundlagt i 2008 under navnet FlyLAL Charters og var et datterselskab af det nationale flyselskab i Litauen, FlyLal. Small Planet Airlines er i dag ejet af Avia Solutions Group.

I juli 2010 skiftede selskabet navn til det nuværende.

Flåde 
Small Planet Airlines flyflåde består af følgende fly (den 21. februar 2011):

Referencer

Eksterne henvisninger 

 Small Planet Airlines' officielle hjemmeside. 

Tidligere flyselskaber fra Litauen
Etableret i 2008
Ophørt i 2018
A Friend in London

A Friend in London var et dansk rock band. Det blev dannet i 2005 af Tim Schou (sang og guitar), Sebastian Vinther (guitar og sang), Aske Damm Bramming (bas) og Esben Svane (trommer). I 2011 vandt de Dansk Melodi Grand Prix med sangen "New Tomorrow", der er skrevet af Lise Cabble og Jakob Glæsner. De repræsenterede Danmark ved det internationale Melodi Grand Prix 2011 i maj i Düsseldorf, Tyskland og fik en 5. plads.

Medlemmerne i A Friend in London mødte hinanden på Vostrup Efterskole lidt uden for Tarm i Vestjylland. Bandet vandt i 2008 den europæiske finale i musikkonkurrencen Bodog Million Dollar Battle of the Bands, med over 40.000 deltagende bands på verdensplan, hvilket resulterede i et job på den canadiske musikfestival North By NorthEast og efterfølgende en lang række jobs i Canada. De har blandt andet spillet på Canadas største branchefestival Canadian Musik Week, på det landsdækkende morgen-show Breakfast TV og har to gange turneret en hel måned i staten Ontario.

A Friend in London udgav deres debutalbum i 2013.

Diskografi

Album 
 Smukfest 2012 (live)
 Unite (2013)

Singler 

2013 "Rest From The Street" (feat. Carly Rae Jepsen)

Kilder

Eksterne henvisninger 
 

Vindere af Dansk Melodi Grand Prix
Rockgrupper fra Danmark
Deltagere ved Eurovision Song Contest 2011
Danmarks Eurovision Song Contest-deltagere
Musikgrupper fra 2005
Deltagere ved Dansk Melodi Grand Prix 2011
Anne Noa

Anne Mette Nordlund Skovby (født i Horsens) er en dansk sangerinde, der er kendt under kunstnernavnet Anne Noa.
Hun stillede op til Dansk Melodi Grand Prix 2011 med sangen "Sleepless", der er skrevet af John Gordon, Peter Bjørnskov og Lene Dissing, hvor hun kom på andenpladsen.

Henvisninger 

Tjek fødsels- og dødsår
Sangere fra Danmark
Personer fra Horsens
Deltagere ved Dansk Melodi Grand Prix 2011
Søren Vang Rasmussen

Søren Vang Rasmussen (født 1949) er uddannet cand. mag. i samfundsfag og geografi og har været ansat som rektor for flere videregående uddannelsesinstitutioner.

Biografi 
Søren Vang Rasmussen var fra 1973 ansat ved læreruddannelsen KDAS, hvor har var tillidsrepræsentant i en årrække. Han engagerede sig stærkt i fagforeningsarbejdet, og blev på denne baggrund valgt som formand for Dansk Magisterforening i 1989. Han forlod denne post i 1993, hvor han afløstes af Per Clausen, fordi han var blevet valgt som formand for Akademikernes Centralorganisation, en post han bestred i perioden 1993-1997, hvor han i oktober måned fratrådte efter at have konstateret, at han blandt medlemsorganisationerne ikke længere havde fuld opbakning til sin forhandlingsstrategi. 

Fra 1998 – 2000 var han var han rektor for Haderslev Seminarium, men da dette i år 2000 blev en del af CVU Sønderjylland overtog han rektorposten der, indtil læreruddannelsen blev underlagt professionshøjskolerne.  Ved oprettelsen af professionshøjskolerne i 2008 indgik CVU Sønderjylland i det nye professionshøjskolen University College Syd, og Søren Vang Rasmussen blev rektor for fusionen. I 2010 blev han medlem af Vækstforum i Region Syddanmark. I januar 2011 blev UC Syd fusioneret med UC Vest i University College Syddanmark, og også her blev Søren Vang Rasmussen udnævnt som rektor. I 2012 gik han på pension med henvisning til, at de strukturelle udfordringer for Professionshøjskolerne krævede et generationsskifte.   

Søren Vang Rasmussen har 5 børn, blandt disse Anne Vang.

Noter 

Professionshøjskoler
Skolefolk fra Danmark
Fagforeningsfolk fra Danmark
FlyLal

FlyLal (også kendt som Lithuanian Airlines og LAL) var det nationale flyselskab i Litauen, og havde Hub i Vilnius International Airport. Selskabet fløj udenrigs- og indenrigsruter og havde i 2009 14 ruter fra Vilnius.

FlyLal indstillede 17. januar 2009 alle flyvninger på grund af økonomiske problemer. Datterselskabet FlyLAL Charters fortsatte flyvningerne under en anden licens. I juli 2010 skiftede det navn til Small Planet Airlines.

Historie 
FlyLals rødder går tilbage til 20. september 1938 hvor "Lietuvos oro linijos" (Lithuanian Air Lines) blev etableret. Det havde 2 stk. Percival Q.6 Petrel fly, og fløj fra Kaunas til Palanga og Riga. Da Litauen i 1940 blev besat af Sovjetunionen, blev Lietuvos oro linijos en regional del af Aeroflot.

I september 1991, kort tid efter selvstændigheden fra Sovjetunionen, stiftede den litauiske regering, flyselskabet "Lietuvos avialinijos" (Lithuanian Airlines). Den første flyflåde bestod af de 26 russiskbyggede fly fra Aeroflot, der var placeret i Vilnius. (12 stk. Yak-42, 7 stk. Tu-134, 4 stk. An-24, og 3 stk. An-26). I perioden 1991-2005 var selskabet 100% ejet af den litauiske stat.

Efter flere år med tabsgivende drift, mislykkedes forsøg på at skabe en transatlantisk rute, og et stærkt kritiseret salg af de meget eftertragtede landings-slots i London Heathrow Airport, kunne ikke dække et tab på 20 millioner dollars. I 2005 blev Lithuanian Airlines privatiseret, og købt for 27 millioner litas af LAL Investicijų Valdymas, et datterselskab til FlyLal Group. Flyselskabet blev derefter omdøbt til "FlyLal – Lithuanian Airlines".

I løbet af 2008 kom Flylal i kraftigt konkurrence med det lettiske flyselskab AirBaltic, ligesom den globale økonomiske krise var med til at øge selskabets gæld til 86 millioner litas. I slutningen af 2008 meddelte Flylal at de havde store økonomiske problemer, og behøvede hjælp udefra. Efter et mislykkedes salg til et schweizisk firma og regeringen efterfølgende nægtede et statslån, indstillede FlyLal – Lithuanian Airlines alle sine flyvninger den 17. januar 2009. Efterfølgende redningsforsøg mislykkedes.

Referencer

Eksterne henvisninger 

 www.flylal.com (arkiv)

Vilnius
Etableret i 1991
Ophørt i 2009
Statsejede virksomheder
Tidligere flyselskaber fra Litauen
Moskusdun

Moskusdun er en betegnelse på dun, der har edderdunslignende egenskaber, dvs. mere krogede og større sammenhængskraft.

Trivia
Moskusanden kendes og sælges under navnet Berberi-and.

Fugleanatomi
No Fun (band)

No Fun – dansk punkband med bl.a. Franz De Zaster (også i Brats) og Palle Johansen. Bandet spillede bl.a. til arrangementet "New Blood? Or Concert of the Known Unknowns!" i Rockmaskinen den 21. februar 1981 sammen med bl.a. ADS og Razorblades og 13 andre bands.

Bandets navn er hentet fra The Stooges' nummer af samme navn fra 1969, der normalt regnes ind under protopunken (essentielle bands og numre, der inspirerede til den senere egentlige punk).

Eksterne kilder/henvisninger 
 Generelle punkkoncerter 1981

Punkgrupper fra Danmark
Musikgrupper fra 1981
Christian Henrik de Thurah (søofficer)

Christian Henrik de Thurah (også Henrich, Hendrik, født Thura) (22. oktober 1729 i Lejrskov, Anst Herred – 18. september 1812 i København) var en dansk søofficer, far til Albert de Thurah.

Han var søn af Albert Thura, blev antaget 1743 som lærling i styrmandskundskaben på Holmen, gik 1747 i hollandsk koffardifart på Middelhavet, 1755 sekondløjtnant i Søetaten, 1760 premierløjtnant og samme år interims-ekvipagemester på Holmen, dvs. de facto leder af skibsværftet på Bremerholm, blev 1761 ekvipagemester og samme år kaptajnløjtnant, 1770 kaptajn, 1783 kommandørkaptajn, 1788 indrulleringschef for Slesvig med bolig i Flensborg og afskediget 1799 med kommandørs karakter.

Eftersom de oprindeligt adlede (1740) medlemmer af slægten Thurah var døde uden mandlige arvinger, blev Christian Henrik Thura den 22. april 1773 optaget i den danske adelstand. Han er således stamfader til alle nulevende medlemmer af slægten.

Han blev 19. maj 1760 gift med Helene f. Weinigel (4. marts 1736 – 11. februar 1815).

Thurah er begravet på Holmens Kirkegård.

Kilder 
 Opslag hos Finn Holbek

Christian Henrik 1
Søofficerer fra Danmark
Danskere i 1700-tallet
Personer fra Syd- og Sønderjylland
Christian Henrik de Thurah

Christian Henrik de Thurah er navnet på flere personer:

 Christian Henrik de Thurah (søofficer) (1729-1812) – dansk søofficer
 Christian Henrik de Thurah (forfatter) (1830-1894) – dansk forfatter
Christen Vestbergs og Jørgen Tvedes Stiftelse

Christen Vestbergs og Jørgen Tvedes Stiftelse, Vesterbrogade 144, er oprettet 10. august 1878 af brygger Hans Jørgen Tvede og hustru Birgitte Frederikke Tvede født Vestberg, med det formål ved fribolig eller penge at understøtte dertil værdige mænd og kvinder, som er ligefrem trængende eller for hvem en sådan understøttelse vil være en velkommen og væsentlig hjælp. Stiftelsen bestyres af 9 af legatbestyrelsen valgte medlemmer, der supplerer sig selv.

Bygningen med kælder og 4 stokværk i røde mursten har 8 lejligheder, hvoraf (i 1900) 3 friboliger. Den er opført 1877-78 efter tegninger af C.A.C. Leser, og blev fredet i 1980. Over døren findes et portrætrelief af Hans Jørgen Tvede.

Kilder 
 V.A. Falbe-Hansen, Harald Westergaard og Harald Weitemeyer, J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg, København: G.E.C. Gad 1906, s. 292. Online
 Sagsbeskrivelse hos Kulturarvsstyrelsen

Stiftelser i København
Etableret i 1878
Fredede bygninger, konstruktioner og anlæg i Københavns Kommune
Vesterbro
Sankt Petersborg Metro

Sankt Petersborg Metro er en undergrundsbane, der er grundpillen i Sankt Petersborgs offentlige transport.

Metroen blev indviet i november 1955 og er med sine gennemsnitlige 743 millioner årlige passagerer én af verdens travleste undergrundsbaner.

Linjer

Referencer 

Etableret i 1955
Metrosystemer
Jernbanetransport i Rusland
Metro
Peter Westermann

Peter Westermann (født 1. juni 1985 i Hillerød) var fra 7. december 2012 til 29. januar 2014 næstformand for SF. Han trak sig i protest mod det delvise salg af Dong bl.a. til investeringsbanken Goldman Sachs. Det skete på et dramatisk møde i SF’s landsledelse, hvor salget blev vedtaget med stemmerne 10-7 og 1 undlod.
 
Peter Westermann var fra 2006 - 2014 folketingskandidat for SF i Nordsjælland, hvorfra han var 1. suppleant til Folketinget indtil valget i 2011. I denne egenskab var han i efteråret 2010 medlem af Folketinget og boligordfører for SF.

I 2008 var han medstifter af centrum-venstre tænketanken Cevea, som han var vicedirektør for 2008-2010.

Han var aktiv i Socialistisk Folkepartis Ungdom (SFU) 2002-2008. Han stillede op til landsformand for SFU i 2008 og opnåede 49,3 % af stemmerne og tabte dermed valget til Emilie Turunen. I sin tid i SFU besad han blandt andet poster som kontaktperson for SFU Allerød, landsledelses- og forretningsudvalgsmedlem, samt organisationssekretær.

Peter Westermann blev i 2011 kandidat i statskundskab og arbejder i dag som højskolelærer på Grundtvigs Højskole (www.grundtvigshøjskole.dk) Han har tidligere været politisk konsulent i Akademisk Arkitektforening og Kooperationen.

Peter Westermann er søn af det tidligere kommunalbestyrelsesmedlem for Socialdemokratiet og stifter af Socialt Forbrugerråd i Birkerød, Richard O. Madsen og folkeskolelærer og tidligere skoleleder i Arbejderbevægelsens Oplysningsforbund (AOF) i Allerød, Marianne Westermann.

Peter Westermann stillede op ved regionsrådsvalget den 21. november 2017 i Region Hovedstaden som nr. 2 på Socialistisk Folkepartis partiliste og blev valgt ind.

Peter Westermann stillede op for SF til Europa-Parlamentsvalget 26. maj 2019. Han fik 6581 stemmer og er i dag 2. suppleant til Europa-Parlamentet.

Eksterne henvisninger 
 Peter Westermanns Facebook-side
 side om Peter Westermanns stemmeafgivning i Folketinget mm.
 Peter Westermanns blog Modkraft.dk
 Peter Westermanns afskedsinterview som næstformand i Information

Tidligere folketingsmedlemmer fra SF
Personer fra Hillerød
Regionsrådsmedlemmer fra Socialistisk Folkeparti
Almaty Metro

Almaty Metro er en metro i Kazakhstans største by Almaty.

Metroen åbnede den 1. december 2011.

Metro-linjer

Eksterne henvisninger 

Metrosystemer
Transport i Kasakhstan
Fiskeringen

Fiskeringen er en interesseforening og sammenslutning for fiskeklubber. 

Formålet med foreningen er deling af fiskevande, både, hytter og andre relevante faciliteter i forbindelse med lystfiskeri, klubberne imellem.

Ekstern henvisning 
 Fiskeringens hjemmeside 

Lystfiskeri
Foreninger fra Danmark
No Fun

No Fun har flere betydninger:

 No Fun (punkband) – dansk punkband
 No Fun (sang) – sang fra albummet The Stooges
 The No Fun EP – amerikansk rockduo
 No Fun Records – amerikansk produktionsselskab